မျက်စပ် ပိုးဝင်၊ ဆံ တစ်ပင်တင်း၊ ချစ်ခြင်းမယား

မျက်စပ် ပိုးဝင်၊ ဆံ တစ်ပင်တင်း၊ ချစ်ခြင်းမယား သည် မြန်မာဆိုရိုးစကား ဖြစ်သည်။

အဓိပ္ပာယ်

“မျက်စပ် ပိုးဝင်၊ ဆံ တစ်ပင်တင်း၊ ချစ်ခြင်းမယား” ဆိုသည်မှာ မိမိ၏ အလွန်ချစ်မြတ်နိုးသော “မယား” (ဇနီး) ကို တစ်စုံတစ်ဦးက ထိပါးစော်ကားပါက “မျက်စပ် ပိုးဝင်” သကဲ့သို့ အလွန်အမင်း စိတ်ဆိုးဒေါသထွက်ခြင်း သို့မဟုတ် “ဆံ တစ်ပင်တင်း” သကဲ့သို့ အလွန်အမင်း စိတ်အနှောင့်အယှက်ဖြစ်ခြင်းကို ခံစားရသည်ဟု ဆိုလိုသည်။ ဤဆိုရိုးစကားသည် ချစ်ခြင်းမေတ္တာနှင့် ပိုင်ဆိုင်လိုစိတ် ပြင်းထန်သောအခါ ဖြစ်ပေါ်လာသော ခံစားချက်ကို ဖော်ပြသည်။ အလွန်ချစ်မြတ်နိုးသောသူကို ထိပါးစော်ကားခံရပါက မခံမရပ်နိုင်အောင် ခံစားရတတ်သည်။ “သွားကြား ရိုးညပ်၊ မျက်စပ်ပိုးဝင်၊ ဆံ တစ်ပင်တင်း၊ ချစ်ခြင်းမယား” ဟူ၍လည်း တွဲဖက်သုံးနှုန်းလေ့ရှိသည်။

ကိုးကားချက်များ

   "ဆံ တစ်ပင်တင်း၊ ချစ်ခြင်းမယားဆိုသည့် စကားအတိုင်း မခံမရပ်နိုင်သဖြင့် တစ်ကိုယ်လုံး ဆတ်ဆတ်တုန်၍ နေလေ၏။" [၁၂၈၉] ခင်လေးတို၊ ၃။ ၁၁၉။
   "ထိုအချိန်၌ ကိုကိုတင်သည် မျက်စပ် ပိုးဝင်၊ ဆံ တစ်ပင်တင်း၊ ချစ်ခြင်းမယား ဒေါသမီးပွား ကြီးမားတောက်လောင် မငြိမ်းနိုင်အောင် ရှိ၏။" [၁၃၀၂] သွေး။ ၂၁၆။
   "ရှေးလူကြီးများစကား အရှိသားကလား။ သွားကြား ရိုးညပ်၊ မျက်စပ်ပိုးဝင်၊ ဆံ တစ်ပင်တင်း၊ ချစ်ခြင်းမယားလို့ စကားပုံရှိတယ်။ ယခုတော့ ကိုယ် စုံမက်နေတဲ့ ရည်းစားကို တစ်ရပ်သားက ကြားဝင်ပြီး…၊" [၁၃၁၀] လွမ်း၊ ပ။ ၁၃၃။
   "မျက်စပ် ပိုးဝင်၊ ဆံ တစ်ပင်တင်း၊ ချစ်ခြင်းမယား၊ ရည်စားလူလု ဤလေးခုသည် အခံရအခက်ဆုံး ဖြစ်သည့်အားလျော်စွာ…၊" [၁၃၁၂] ဂူ။ ၅၁။

ကိုးကား

Category:မြန်မာဆိုရိုးစကားများ